Heiti á ráðstevnuni er "Samskapað psykiatri"-rehabilitering og recovery. Endamálið er at varpa ljós á menning innan psykiatriska økið-at finna nýggjar leiðir. Landsstýrismaðurin í heilsumálum hevur skrivað í Heilsunýskipanini, at møguleikar eru fyri bata, tá vit tosa um heilsutænastur til fólk við sálarsjúku, og at tað skal gerast ein heildarpsykiatri ætlan. Psykiatriski depilin á LS vil fegin vera ein aktivur luttakari í hesari ætlan. Ráðstevnan verður í Norðurlandahúsinum, og er deild upp í tveir dagar, og tveir málbólkar. 2. okt er málbólkurin almennur, og 3. okt. er málbólkurin fakligur. Kostnaðurin er kr. 450, -pr. dag. Les um ráðstevnuna og sí skrá og hvussu tú meldar teg til við at trýsta á fíluna niðanfyri. Í morgin 3. juli súkklar Team Rynkeby úr Klaksvík til Havnar, har Býráðið tekur ímóti við komu í annaðkvøld. Í hesum sambandi leggja súkklarnir leiðina forbí Landssjúkrahúsið, har Sigurð Ó. Vang, sjúkrahússtjóri fer at siga nøkur orð í forhøllini. Tiltakið verður í annaðkvøld kl. 18.15, og øll eru vælkomin at heilsa uppá. Barnakrabbamein er ikki sum krabbamein í vaksnum, og granskarar hava hagartil ikki verið førir fyri at greina hví børn fáa krabbamein. Tí er tørvur á miðvísari gransking, soleiðis at vísindin kann finna svar og finna fram til betri og mildari viðgerðarhættir, so børnini ikki bara yvirliva–men kunnu liva eitt vanligt lív eftir sjúkuna. Størsti parturin av tí peningi Team Rynkeby hvørt ár letur til barnakrabbameinsfeløg í Føroyum, Danmark, Svøríki, Finnlandi og Avstralia fer til gransking í barnakrabbameini. Ferðin byrjar 4. juli og til ber at fylgja súkklarunum til Paris umvegis heimasíðuna www. team-rynkeby. fo ella Facebook. Av LS verður ynskt Elmari og hinum luttakarunum góða ferð.